runetrust/blame-folketinget-dk huggingface dataset:
Kristian Pihl Lorentzen (V), 2014-05-06:
For med dette beslutningsforslag har de fire blå partier foreslået en ændring af reglerne, så det tvungne lægetjek i forbindelse med fornyelse af kørekort fremover sker fra 75-årsalderen og ikke som i dag fra 70-års alderen, og det afviser regeringen.
Søren Kolstrup (EL), 1999-01-21:
Jeg tillader mig at opfatte fru Elisabeth Arnolds udsagn som et tilsagn om, at debatten om totalt åbne opslag skal fortsætte, og at vi så på baggrund af denne debat må prøve at tage et initiativ, og jeg vil meget gerne være tovholder i denne debat.
Flemming Møller Mortensen (S), 2017-03-01:
Altså, når nu der er så stor en patientorganisation, der har interesse for det her, og der også er en stor interesse fra de 98 kommuner og de 5 regioners side for, at vi får det på plads, hvorfor er det så, ministeren ikke spiller med lidt mere åbne kort i den her sammenhæng?
Mikkel Bjørn (DF), 2025-04-29:
Men jeg synes bare, det er en uærlig måde at præsentere lovændringer på at sige, at man nu strammer udlændingepolitikken, når man reelt tillader, at mennesker kan beholde tusindvis af skattekroner, de har fået med i bagagen for at rejse, når de så på et senere tidspunkt vender tilbage til landet igen.
René Gade (ALT), 2018-05-15:
Nej, men tænk nu, hvis vi bare lige skal have taget en lillebitte smule væk; skabt en lillebitte smule mere åbenhed, for at vi slipper for den her irriterende debat, der jo faktisk gør, at en personsag kan vælte en minister eller en politiker, mens store politiske sager ingenting gør.
Peter Hummelgaard Thomsen (S), 2017-03-14:
I aftalen anerkender EU og Canada hinandens ret til at fastsætte regler på arbejdsmarkedsområdet; lov og praksis på arbejdsmarkedsområdet skal sikre beskyttelse af de grundlæggende principper og rettigheder på arbejdspladser, herunder også retten til at organisere sig og til at føre kollektive forhandlinger, afskaffelse af alle former for tvangsarbejde, reel afskaffelse af børnearbejde samt afskaffelse af forskelsbehandling med hensyn til beskæftigelse og ansættelse.
Benny Engelbrecht (S), 2015-12-16:
Jeg vil bare bede hr. Jacob Jensen om at bekræfte to ting i forhold til kasseeftersynet fra august: For det første, at den opregning af råderummet frem til 2020, der fremgår af kasseeftersynet fra august på 31 mia. kr., ikke længere er retvisende; for det andet, at det underskud, som fremgik at der forventelig ville være for 2015 på baggrund af kasseeftersynet fra august, heller ikke er retvisende længere.
Steen Gade (SF), 2007-04-17:
Så jeg er sådan lidt skuffet over det og synes, at den del af forslaget er lidt oversolgt på forhånd, men håber, at vi i udvalgsarbejdet, ligesom hr. Per Clausen fra Enhedslisten sagde, kan kombinere tankegangen i SF’s forslag med regeringens.
Morten Østergaard (RV), 2016-10-06:
Først og fremmest vil jeg sige, at hvis nu regeringen vil holde op med at blokere for det, der allerede er aftalt, om de kystnære vindmøller, vil det meget hurtigt føre til konkrete arbejdspladser for helt almindelige mennesker, der lever af at producere – enten som underleverandører eller producenter af vindmøller – den teknologi, der skal bruges, og det giver konkrete arbejdspladser.
Anne Baastrup (SF), 2005-11-10:
Bl.a. afholder jeg i morgen en høring om det fremtidige arbejdsmiljø, hvor både Arbejdstilsynets rapport og Arbejdsmiljørådets oplæg til handlingsplan vil blive præsenteret og diskuteret, og så vil jeg komme med en redegørelse til Folketinget inden årets udgang.
Margrete Auken (SF), 2000-04-11:
Men så vidt jeg også ved, stemte samtlige danske medlemmer for de ændringer, der var i lord Judds rapport om menneskerettighedskrænkelserne, og det var altså ganske skrappe sager, som jeg egentlig vil håbe at ministeren ikke bare betragter som noget, man sådan i al stilfærdighed skal kigge på og undersøge og gruble lidt over. I betragtning af, at man var klar med hele bombardementet, da det gjaldt Kosovo, er det altså så pinligt - ikke fordi jeg synes, man skal bombe derovre, jeg synes også, det var forkert, at man bombede i Kosovo, men på en eller anden måde var man altså ret løs på aftrækkeren, dengang man syntes, man kunne overskue det felt.
René Gade (ALT), 2016-04-01:
Jeg synes, at det er væsentligt at kigge på, at der også er folk i vores militær, folk, der har været udsendt mange gange, folk, der har rigtig god indsigt i det her og også er eksperter på området, der siger, at det måske ikke er det bedste, hvis Danmark gerne vil sikre freden i området, at sende netop det her bidrag.
Tove Fergo (V), 2003-04-11:
Hvis en del af den egentlige hensigt med forslaget til folketingsbeslutning er en kirkeforfatningskommission, er det til gengæld vanskeligt at forstå, hvorfor kommissionen blandt sine medlemmer også skal have en sagkyndig i menneskeret og forfatningsret, repræsentanter for Indenrigsministeriet og Kommunernes Landsforening og repræsentanter for de fra folkekirken afvigende trossamfund.
Marion Pedersen (V), 2009-04-03:
Med det lovforslag, vi talte om tidligere på dagen, indføres der netop et incitament til, at kommunerne meget hurtigt kan gå ind og prøve at få afklaret, om der er en mulighed for, at de kan hjælpe vedkommende, og det kan jo også nøjes med at være en enkelt time på arbejdspladsen.
Astrid Krag (S), 2017-03-21:
Derfor finder Folketinget, at en årlig vækst i det offentlige forbrug på 0,3 pct., som regeringen lægger op til i regeringsgrundlaget, vil medføre velfærdsforringelser for de ældre og dårligere arbejdsbetingelser for de ansatte i ældreplejen.
Christine Antorini (S), 2011-05-11:
Det kunne jo f.eks. være, fordi der er nogle, der har valgt en studieretning i gymnasiet, som har været mere samfundsvidenskabelig eller sprogligt orienteret, men faktisk har fundet ud af i løbet af gymnasiet, som jo vægter naturfagene højere, at de har lyst og mod til at søge ind på en af de naturvidenskabelige, tekniske uddannelser.
Karin Nødgaard (DF), 2005-04-28:
Dansk Folkeparti synes, det vil være mere optimalt at udbygge og styrke døgnbehandlingen, et tilbud, hvor der er ordnede forhold, hvor narkomanen får en ren seng, rent tøj, mad og fagligt kvalificerede mennesker at snakke med og dermed det positive sociale samvær, som kan være med til at få misbrugeren på ret kurs, og hvor vedkommende ikke efter et fix vender tilbage til det hårde miljø for at få fat på den næste portion narko.
Ole Sohn (SF), 2007-05-31:
Bekymrer det ikke fru Pia Kjærsgaard, at konsekvensen af at have sagt ja til et skattestop og samtidig lave skattelettelser på 10 mia. kr. – de kunne have været brugt til at fjerne ventelisterne med, fjerne sengene på gangene, give ældre en bedre omsorg, give plejerne en højere løn osv. – var en forkert prioritering, når der nu er så store mangler i den offentlige sektor, som fru Pia Kjærsgaard selv understreger?
Lissa Mathiasen (S), 2006-04-28:
Da jeg samtidig tror, hr. Tom Behnke også godt ved, at boliger, der er under opførelse, ikke bliver bygget fra i dag til i morgen, så er spørgsmålet: Hvad er De Konservatives svar til en generel løsning af det her problem, så vi ikke i det næste halve eller hele år skal se folk bo på hotel eller på herberg?
Rasmus Jarlov (KF), 2019-03-01:
Jeg synes faktisk, at man, hvis man er på venstrefløjen, skal tænke lidt over, om det ikke også er vigtigt, at der er en vis konkurrence, også på det her område, netop fordi pårørende faktisk er ret sårbare og står i en meget svær situation, når der er en slægtning, som er død.
Rasmus Prehn (S), 2007-03-30:
Jeg vil gentage elementer af mit spørgsmål, som jeg også stillede til fru Tina Nedergaard fra Venstre, netop det her spørgsmål, om ikke det gør indtryk, når de, der faktisk ved noget om det her, og nogle af dem, der rent faktisk arbejder med det her, råber vagt i gevær og synes, det er uheldigt med så gennemgribende og nidkær en detailstyring, som der er udtryk for her.
Henrik Høegh (V), 2010-05-19:
Jeg tror ikke, det kan lykkes at undgå dødfødte grise eller svage grise, som skal aflives, og jeg hæfter mig ved, at professor Peter Sandøe har udtalt, at for ham var det egentlig allermest vigtigt, at de grise, som var svage ved fødslen, hurtigt blev aflivet, altså at man har en ordentlig proces, så de små grise ikke ligger og lider.
Bendt Bendtsen (KF), 2008-03-27:
Jeg vil gerne sige, at efter vi havde ændringen i 2006 af lovtidendeloven, er Lovtidende fra den 1. januar 2008 blevet elektronisk, og samtidig ophævede man muligheden for, at man ved kongelig anordning kunne undtage visse forskrifter og tekniske specifikationer fra at skulle offentliggøres i Lovtidende.
Mariann Fischer Boel (V), 1999-04-23:
Efter Venstres mening ligger en totalmærkningsordning for øjeblikket ikke inden for det muliges rammer, hverken økonomisk eller praktisk, og det skyldes især det meget store antal varenumre, som i dag findes i detailhandelen. Jeg tror også, at der er flere varer, der i dag er gensplejset, end hr. Frank Aaen måske sådan i første omgang forestiller sig.
Holger K. Nielsen (SF), 2013-03-13:
Jeg synes også, at det giver mening her i Danmark, men vi skal bare være klar over, at forskellen mellem Tyskland som et transitland og Danmark som et land, hvor der er meget intern transport, jo for det første betyder, at en større del her i Danmark ville ramme den indenlandske transport, og det ville for det andet også ramme, om jeg så må sige, transporten af almindelige dagligvarer udeomkring.
Rune Lund (EL), 2016-03-16:
Men jeg siger, at Enhedslisten i forbindelse med diskussionerne om en udligningsreform vil gå meget positivt ind i en diskussion om, hvordan vi f.eks. kan kompensere nogle af de kommuner, som er allerhårdest ramt i øjeblikket – det er der ingen tvivl om.
Troels Lund Poulsen (V), 2008-06-03:
Man kan selvfølgelig altid sætte spørgsmålstegn ved, om vi ved nok til at handle, men det er regeringens klare opfattelse, at vi på baggrund af de seneste års indsats har tilstrækkelig viden til at gå videre med en supplerende udpegning af marine habitatområder.
Kristian Jensen (V), 2017-01-11:
Men vi står med en anden udfordring, nemlig at når vi kigger på de velfærdsønsker, vi har i Danmark i forhold til skoler, sundhedsvæsenet, ambulancekørsel, ældrepleje, så er der ikke mulighed for at imødekomme de mange ønsker, der er, medmindre vi reformerer vores økonomi.
Pia Adelsteen (DF), 2015-05-07:
For når man tager det her eksempel, som fru Susanne Eilersen havde med den universitetsstuderende, der var forsinket til en eksamen, må man alt andet lige formode, at vedkommende ikke er psykisk syg og er rationelt tænkende og derfor måske ville tænke sig om endnu en gang, hvis han vidste, at hvis det her opdages, får man altså 1 år i kachotten, hvilket jeg synes er helt rimeligt.
Henriette Kjær (KF), 2002-05-28:
Vi har set det i forbindelse med førtidspensionen, hvor man har ændret satserne, så der ikke var en fifty-fifty fordeling af udgifterne, men at kommunerne skal betale 65 pct. og staten 35 pct., netop for at motivere kommunerne til at foretage sig noget over for de her mennesker, der faktisk har en arbejdsevne, så man ikke bare skal placere dem på overførselsindkomster, men sørge for, at de kommer ud og får et aktivt arbejdsliv i de tilfælde, hvor det kan lade sig gøre.
Bjarne Laustsen (S), 2002-11-13:
Og det har altså den konsekvens, at de fem elever, der hidtil har været antaget i Told- og Skatteregionen i Aalborg, ikke fremover bliver antaget, og de bliver heller ikke antaget her i år. Det har altså den konsekvens, at der bliver færre elever, der kommer ud på de her uddannelsesinstitutioner.
Bent Bøgsted (DF), 2013-04-23:
Jamen igen må jeg sige, at der jo på det tidspunkt ikke var enighed mellem arbejdsmarkedets parter om direktivet, og hr. Finn Sørensen ved udmærket godt, at den nuværende regering og også den tidligere regering ikke ville gennemføre det her, hvis ikke arbejdsmarkedets parter havde fundet en løsning.
Astrid Krag (S), 2022-05-10:
Den nævnte undersøgelse var også omdrejningspunktet for et samråd, som jeg var indkaldt til i maj sidste år, hvor jeg skulle redegøre for min holdning til, og jeg citerer fra samrådsspørgsmålet, »at Familieretshuset krænker børn og forældres retssikkerhed ved for lange sagsbehandlingstider og vilkårlig sagsbehandling, som det fremgår af »Retssikkerhedsbarometer-undersøgelsen 2021««.
Knud Erik Kirkegaard (KF), 2004-12-03:
Jeg tror også, vi skal se på et demokratisk valgt organ på stiftsniveau, en form for stiftsråd, og jeg er også overbevist om, at vi bliver nødt til at etablere – lovfæstet eller ej – et rådgivende udvalg, der kan give indstilling til kirkeministeren om Fællesfondens indtægter og udgifter.
Frank Jensen (S), 1998-01-15:
Udgang er også en ordning, som i sagens natur indebærer en mulighed for misbrug, men jeg mener alt i alt, bl.a. i lyset af de stramninger, der skete i 1992 og igen sidste efterår, ikke, at der er grundlag for yderligere at skærpe udgangsreglerne eller for den sags skyld for at ændre reglerne på en grundlæggende måde, som forslagsstillerne foreslår.
Finn Sørensen (EL), 2017-12-12:
Jeg vil bare spørge ordføreren, om ordføreren er opmærksom på, at konsekvensen af det lovforslag er, at den enkelte lønmodtager bliver pålagt at låne arbejdsgiverne de 5 ugers ekstra feriepenge, der spares op i overgangsperioden, lige når man opstarter ordningen, og at låne arbejdsgiverne de penge i helt op til 60 år, afhængigt af hvornår den pågældende lønmodtager forlader arbejdsmarkedet.
Lone Dybkjær (RV), 2009-03-12:
Jeg tror ikke, jeg vil gå meget ind i forslaget, men henvise til de udmærkede indlæg, de øvrige har haft, men specielt vil jeg henvise til SF, fordi jeg synes, de på en meget fin måde redegjorde for kernen i de her ting og også det, der ligger lidt udenom.
Magnus Heunicke (S), 2022-05-05:
Studier har også vist, at ved brug af cannabis under graviditeten er der en øget risiko for indlæggelse på intensivafdeling af den nyfødte, og der kan ses symptomer og tilstande hos den nyfødte, som forekommer i varierende grad, f.eks. abstinenssymptomer såsom uro, irritabilitet, sitren, muskeltrækninger, urolig søvn og forstyrret døgnrytme.
Lars Løkke Rasmussen (V), 2008-12-10:
Og det gælder jo også i et videre perspektiv, hvor det ville være et mærkeligt signal at sende til danskerne, hvis man nu her i eftermiddag bad dem om at gå ind på SKAT's hjemmeside og delete den forskudsregistrering, som allerede er beregnet for dem, til fordel for en ny forskudsregistrering, der viste, at de næste år skulle betale mere i skat.
Nicolai Wammen (S), 2003-10-24:
, idet eksempelvis forskning i økologisk produktion på sigt kan være med til at hjælpe hele sektoren til at blive mere bæredygtig. Vi er også bekymrede for, at ministeren med sit forslag lukker øjnene for den omstændighed, at de mest pesticidforbrugende og CO2-udledende sektorer i dag næsten belønnes for at forurene. Jo mere der forurenes, desto større del af CO2- og pesticidafgifterne får sektorerne tildelt.
Ove Hygum (S), 1999-03-16:
Grundlaget for udpegningen af de 10 job var bl.a. visionen i regeringens handlingsprogram »Rent arbejdsmiljø år 2005«, hvoraf det fremgår, at vi vil reducere eller helt undgå arbejdsbetinget udsættelse for kræftfremkaldende kemiske stoffer og arbejdsbetingede hjerneskader på grund af udsættelse for organiske opløsningsmidler eller tungmetaller.
Anders Fogh Rasmussen (V), 2007-10-02:
Derfor kæmper vi for det enkelte menneskes ret til frit at udøve sin religion overalt i verden, derfor fordømmer vi ethvert forsøg på at dæmonisere mennesker på baggrund af deres religion eller etniske tilhørsforhold, og derfor bekæmper vi enhver forfølgelse af eller diskrimination imod mennesker på basis af deres religiøse overbevisning.
Jacob Jensen (V), 2012-02-22:
De får heller ikke færre biler i henhold til det løfte, der blev givet, så man kan vel sige, at de vælgere i København, som måske har stemt på S eller SF ud fra den forhåbning, at de både kunne få lavere takster i den kollektive trafik, helt op til 40 pct., som løftet var, og færre biler, et eller andet sted må føle sig snydt.
Sophie Løhde (V), 2017-02-24:
For det er jo fint at have visioner om gerne at ville fjerne regler og luge ud i bureaukratiet, men der skal jo også vise sig en handlekraft ude i ministerierne til at gøre noget ved det og efterfølgende jo ikke mindst også, at Folketinget leverer det, der skal til, for så vidt angår de steder, hvor der skal luges ud i lovgivningen.
Karl H. Bornhøft (SF), 2008-03-27:
Jeg vil dog godt understrege, at et positivt element i forslaget er, at der lægges op til, at kronikerne ikke bliver yderligere belastet, men jeg synes så også samtidig, vi skylder at sige, at forringelsen stadig væk vil ramme tusindvis af kroniske patienter, idet tilskuddet beskæres for de mange kroniske patienter med medicinudgifter, der nærmer sig kronikertilskudsgrænsen.
Helge Sander (V), 2006-05-03:
I bemærkningerne til forslaget angives en række argumenter for en bindende anvendelse af åbne standarder i den offentlige sektor, herunder for det første fri og uhindret adgang til offentlig digital information; for det andet tilgængelighed for personer med handicap; for det tredje bedre sammenhæng mellem offentlige itsystemer; for det fjerde sikring af et konkurrencepræget softwaremarked.
Leif Lahn Jensen (S), 2018-05-17:
Men det er klart, at hvis vi har nogle regler, der gør, at det er meget ufleksibelt – hvis der er for mange samtaler, for mange ting, hvad ved jeg, som man taler om både i a-kasserne og jobcentrene, og som kun gør det hele meget sværere og egentlig ikke fører noget med sig – så skal der jo kigges på det, og det gør vi også i forligskredsen. Så når jeg skal svare på det spørgsmål, holder jeg mig selvfølgelig altid for øje, om rådighedskravene bliver reduceret så meget, at folk ikke kommer i gang, for jeg mener rent faktisk, at når man står til rådighed, skal man også holdes i gang og få sig et job, og samtidig skal vi også sikre os, at det er enkelt nok.
Dennis Flydtkjær (DD), 2025-04-23:
Spørgsmålet om, hvorvidt vi skal have a-kraft eller ej, tror jeg er noget, vi alle sammen oplever fylder rigtig meget ude ved danskerne, og jeg oplever det i hvert fald selv, når jeg er ude at snakke med folk ude i forsamlingshuse eller andre steder.
Peder Hvelplund (EL), 2016-04-19:
Nu skal vi ikke ud i en længere diskussion om, hvorvidt indsatsen i Afghanistan har været en succes, men jeg synes bare, at det er noget af en tilsnigelse at kalde det et klart defineret mål, at vi sender bombefly ned for at smide bomber i hovedet på Islamisk Stat, uden at vi har en klar definition af, hvilke styrker det er, vi vil støtte dernede, og hvem det er, der skal overtage de områder, som vi håber at Islamisk Stat rømmer, andet end at vi har en formodning om, at det lige så godt kan være shiamuslimske militser, der gør det i stedet for.
Rosa Lund (EL), 2018-04-18:
Dengang var det fru Anne Baastrup, der var SF's ordfører, og jeg vil bare lige citere lidt af det, hun sagde i debatten, hvor det dengang var Dansk Folkeparti, der alene havde fremsat forslaget: »Det, som Dansk Folkeparti her kommer med, er så et forkrampet forsøg på at straffe lidt mere.
Margot Torp (S), 1998-04-14:
Lovforslag nr. L 42 om indendørs hold af drægtige søer og gylte er den første konkrete udmøntning af regeringens intentioner på dyrevelfærdsområdet, som de kom til udtryk i regeringens fødevareredegørelse fra januar i år, som igen er en udløber af forbrugernes stadig tydeligere udtrykte ønske om fødevarer produceret på en etisk mere forsvarlig måde, end det ofte er tilfældet i dag.
Tom Behnke (KF), 2008-11-06:
Vi påtager os gerne ansvaret; vi påtager os gerne ansvaret for, at den her regering for første gang nogen sinde i danmarkshistorien har indført en egentlig integrationspolitik, at vi har sørget for, at der aldrig nogen sinde har været så mange af dem, der bliver integreret, som er under uddannelse eller i beskæftigelse.
Kamal Qureshi (SF), 2004-03-11:
Mange af dem er rent faktisk danskere, der kommer tilbage fra en ferierejse i udlandet, bl.a. fra Kenya, med en sygdom, som kan smitte, og kan hr. Søren Krarup leve med, at det ikke er på Ellis Island, men måske på Rigshospitalet eller Hvidovre Hospital eller andre steder, man ved at lave et helbredstjek kan finde ud af, at her er der altså en sygdom, som det er nødvendigt at færdigbehandle, og så få de mennesker indlagt på sygehusene?
Thorkild B. Fransgaard (FRI), 2000-05-02:
Jeg er enig i noget, som jeg tror alle er enige i, nemlig at på frihandelsområdet skal regeringen og vi alle sammen arbejde hen mod, at vi ikke bare i EU, som det er nævnt, men på verdensplan får hele landbrugsområdet og fødevareområdet gjort markedsorienteret.
Karsten Hønge (SF), 2011-03-17:
Selvfølgelig kan man i de enkelte forbund have forskellige værktøjer, man elsker mere end andre, men er det her ikke at se på problemet i stedet for at se på løsningen, når vi nu er i den heldige situation, at vi faktisk har en så ansvarlig fagbevægelse i Danmark, der giver opbakning til, at vi skal arbejde os ud af krisen?
Henning Hyllested (EL), 2020-11-10:
Vi har også haft en diskussion i Landdistriktsudvalget om det her med frilandsbyer, der har været nogle forslag og sådan noget, og det har været lidt op og ned, og partierne har først været lidt forbeholdne og bagefter ikkeforbeholdne, men det lader til, at der er kommet lidt liv i den diskussion igen, og det glæder Enhedslisten enormt.
Nick Zimmermann (DF), 2024-01-24:
Ergo må man sige, at på nuværende tidspunkt støtter Danmarksdemokraterne internationale konventioner, der netop gør, at hvis der sejler en tømmerflåde ud til et af vores skibe med 50 militante islamister, der påstår, at de er flygtninge, er vi forpligtet til at tage dem med hjem til Danmark.
Erling Bonnesen (V), 2021-04-14:
Og spørgsmålet lyder: Hvad er ministerens holdning til at få sikret fornyelse af og flere støjskærme langs motorvejen ved Nyborg, og er ministeren enig i, at der skal gøres noget ved støjproblemerne og udarbejdes en konkret plan for gennemførelse af initiativer?
Hans Christian Schmidt (V), 2001-05-16:
Der står her i Jyllands-Posten tirsdag den 8. maj, at Johannes Poulsen mener, at Svend Auken er i fuld gang med ændre udviklingen imod befolkningens ønsker, og så begynder citatet: »Hvis vi havde råd, ville de fleste af os bo ude i naturen ved skov, vand og strand.
Morten Østergaard (RV), 2011-03-15:
Jeg synes også, man må anerkende, som det er lagt frem, at der måske er mange, der kunne have lyst til at lægge nogle ekstra timer, hvis det giver mulighed for, at man på forskellige tidspunkter i livet måske kan arbejde lidt mindre – hvis man har ældre i familien, som måske nærmer sig døden, og som man gerne vil pleje, eller man har syge slægtninge, som man gerne vil gøre noget ekstra for.
Kuupik Kleist (IA), 2003-04-29:
Enten må jeg have meget dårlige ører, eller også er hr. Jens Hald Madsens og min opfattelse meget forskellig, for uanset den brede sammensætning af det panel, så var langt den overvejende del enormt kritisk over for missilskjoldprojektet, og det må hr. Jens Hald Madsen da også indrømme.
Finn Sørensen (EL), 2015-11-05:
Altså, det er jo spørgsmålet om, at retten i Grønland og rigsombudsmanden så vidt muligt skal tilbyde forældre og børn en børnesagkyndig rådgivning eller konfliktmægling, hvis der er uenighed om forældremyndighed, barnets bopæl eller samvær.
Victoria Velasquez (EL), 2022-06-07:
Desværre er det ikke noget, der kommer bag på en, at vi ser udfordringen med trivsel både før corona og efter corona, for der er blevet truffet en perlerække af dårlige politiske beslutninger, som har presset unge fra flere forskellige sider, og som gør det endnu sværere at være ung og studerende.
Christian Rabjerg Madsen (S), 2017-11-30:
På den lange bane bliver vi nødt til at diskutere, hvordan vi kan få staten til at spille en mere aktiv rolle i forhold til store kystsikringsprojekter, og hvordan vi samlet set kan få koordineret kystsikringsindsatsen, og det er også min overbevisning, at det vil være klogt via en kystfond at lade staten tage et større ansvar finansielt for de meget store kystsikringsprojekter, som jeg tror vil blive nødvendige i fremtiden.